กระทรวงพาณิชย์ กำหนดราคาเนื้อสุกรในช่วงสารทจีน ไม่เกินกก.ละ130 บ.
นางสาววิบูลย์ลักษณ์ ร่วมรักษ์ อธิบดีกรมการค้าภายใน ระบุว่าเพื่อการดูแลราคาเนื้อสุกรในช่วงเทศกาลสารทจีนที่มีความต้องการบริโภคมากขึ้น คณะกรรมการกลางว่าด้วยราคาสินค้าและบริการ ออกประกาศสำนักงาน คณะกรรมการกลางว่าด้วยราคาสินค้าและบริการ เรื่องราคารับซื้อและราคาจำหน่ายสุกร เนื้อสุกร กำหนดราคาแนะนำ ระหว่างวันที่ 15-20 ส.ค. 2556 โดยสุกรมีชีวิตหน้าฟาร์ม กรุงเทพฯ ภาคกลาง และภาคตะวันตก ไม่ต่ำกว่าราคา กิโลกรัมละ 71 บาท ภาคตะวันออกเฉียงเหนือ ไม่ต่ำกว่าราคากิโลกรัมละ 72 บาท ภาคตะวันออก ไม่ต่ำกว่าราคากิโลกรัมละ 73 บาท ภาคใต้ ไม่ต่ำกว่าราคากิโลกรัมละ 75 บาท และภาคเหนือ ไม่ต่ำกว่าราคากิโลกรัมละ 74 บาท ทำให้ราคาเนื้อสุกรภาคกลางอยู่ที่กิโลกรัมละไม่เกิน 130 บาท ส่วนต่างจังหวัดจะอยู่ที่กิโลกรัมละ 141-150 บาท โดยเชื่อว่าหลังเทศกาลสารทจีนจะปรับตัวลดลงนายสุรชัย สุทธิธรรม นายกสมาคมผู้เลี้ยงสุกรแห่งชาติ ระบุว่า พร้อมให้ความร่วมมือกับกระทรวงพาณิชย์ในการดูแลราคาเนื้อสุกรให้อยู่ในราคาที่กรมการค้าภายในกำหนด โดยระบุว่าความต้องการบริโภคเนื้อสุกรปีนี้เพิ่มขึ้นประมาณร้อยละ 5-10 จากช่วงปกติ หรือประมาณวันละ 43000-45000 ตัว โดยระบุว่าราคาดังกล่าวทำให้ผู้เลี้ยงมีกำไรประมาณร้อยละ 12.5 เมื่อเทียบกับต้นทุนที่กิโลกรัมละ 60-62 บาท
 กระทรวงพาณิชย์ กำหนดราคาจำหน่ายเนื้อสุกร ในช่วงเทศกาลสารทจีน ไม่เกินกิโลกรัมละ 130 บาท ส่วนต่างจังหวัดอยู่ที่กิโลกรัมละ 141-150 บาท
กระทรวงพาณิชย์,กำหนด,ราคา,สารทจีน,สุกร,เนื้อสุกร,เนื้อหมู